CELEX: 52016XX0225(01)
Language: bg
Date: 2015-12-01 00:00:00
Title: Решение № 943 от 1 декември 2015 година за откриване на производство за издаване на разрешение за търсене и проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в площта „Блок 1-24 Китка“, разположена на територията на област Варна, и за уведомление за представяне на разрешение чрез конкурс

25.2.2016   
            
            
               BG
            
            
               Официален вестник на Европейския съюз
            
            
               C 73/3
            
         РЕШЕНИЕ № 943
   от 1 декември 2015 година
   за откриване на производство за издаване на разрешение за търсене и проучване на нефт и природен газ — подземни богатства по чл. 2, ал. 1, т. 3 от Закона за подземните богатства, в площта „Блок 1-24 Китка“, разположена на територията на област Варна, и за уведомление за представяне на разрешение чрез конкурс
   (2016/C 73/03)
   РЕПУБЛИКА БЪЛГАРИЯ
   МИНИСТЕРСКИ СЪВЕТ
   На основание чл. 5, т. 2, чл. 7, ал. 2, т. 8, чл. 42, aл. 1, т. 1 и чл. 44, ал. 3 от Закона за подземните богатства и чл. 4, ал. 1, т. 1 и чл. 16 от Наредбата за провеждане на конкурси и търгове за предоставяне на разрешения за търсене и/или проучване и на концесии за добив на подземни богатства по Закона за подземните богатства, приета c Постановление № 231 на Министерския съвет от 2010 г.
   МИНИСТЕРСКИЯТ СЪВЕТ РЕШИ:
   
            
               1.
            
            
               Открива производство за издаване на разрешение за търсене и проучване на нефт и природен газ в площта „Блок 1-24 Китка“, разположена на територията на област Варна, c размер 704 кв. км, c координати на граничните точки от № 1 до 27 съгласно приложението.
            
         
            
               2.
            
            
               Уведомява, че предоставянето на разрешението по т. 1 ще се извърши чрез неприсъствен конкурс.
            
         
            
               3.
            
            
               Определя срок на разрешението за търсене и проучване 5 години от датата на влизане в сила на договора за търсене и проучване c право на продължение съгласно чл. 31, ал. 3 от Закона за подземните богатства.
            
         
            
               4.
            
            
               Срокът за закупуване на конкурсните книжа е до 17:30 ч. на 120-ия ден от обнародването на решението в Официален вестник на Европейския съюз.
            
         
            
               5.
            
            
               Срокът за подаване на заявленията за участие в конкурса е до 17:30 ч. на 140-ия ден от обнародването на решението в Официален вестник на Европейския съюз.
               
            
         
            
               6.
            
            
               Срокът за внасяне на предложенията по конкурсните книжа е до 17:30 ч. на 155-ия ден от обнародването на решението в Официален вестник на Европейския съюз.
               
            
         
            
               7.
            
            
               Определя цена на конкурсните книжа в размер 10 000 лв. Конкурсните книжа се получават в Министерството на енергетиката на адрес: ул. „Триадица“ № 8, гр. София, в определения по т. 4 срок, след представяне на платежно нареждане.
            
         
            
               7.1.
            
            
               Сумата по т. 7 се превежда по банкова сметка на Министерството на енергетиката:
               
                            
                        
                        
                           BIC код на БНБ за плащания в левове — BNBGBGSD,
                        
                     
                            
                        
                        
                           SWIFT код на БНБ за плащания във валута — BNBGBGSD,
                        
                     
                            
                        
                        
                           IBAN — ВG94 BNBG 9661 3000 1421 01,
                        
                     
                            
                        
                        
                           БНБ (БЪЛГАРСКА НАРОДНА БАНКА) — Централно управление
                        
                     
         
            
               7.2.
            
            
               В платежното нареждане следва да бъде записано: За конкурсни книжа за площ „Блок 1-24 Китка“, закупувани в полза на кандидата, чието име се изписва задължително на платежното нареждане.
            
         
            
               7.3.
            
            
               Лицето, което получава конкурсните книжа, подписва декларация от името на кандидата за опазване на тайната на сведенията, които се съдържат в тях.
            
         
            
               8.
            
            
               Кандидатите за участие в конкурса трябва да отговарят на изискванията на чл. 23, ал. 1 от Закона за подземните богатства.
            
         
            
               9.
            
            
               Кандидатът, а когато същият е обединение — всеки един от участниците в него, трябва да представи декларация за липса на обстоятелствата по чл. 2 от Закона за икономическите и финансовите отношения c дружествата, регистрирани в юрисдикции c преференциален данъчен режим, свързаните c тях лица и техните действителни собственици (ЗИФОДРЮПДРСТЛТДС) (ДВ, бр. 1 от 2014 г.) във връзка c § 1 от Допълнителните разпоредби или доказателства за наличие на обстоятелства по чл. 4 от ЗИФОДРЮПДРСТЛТДС.
            
         
            
               10.
            
            
               Кандидатът търговец, съответно обединението кандидат трябва да притежава необходимите за извършване на дейностите по търсене и проучване минимални управленски възможности и кумулативно да отговаря на следните условия:
            
         
            
               10.1.
            
            
               кандидатът, а когато същият е обединение — всеки един от участниците в него, трябва да представи оригинални препоръки от бизнес партньори, и
            
         
            
               10.2.
            
            
               кандидатът, а когато същият е обединение — всеки един от участниците в него, трябва да представи доказателства за професионална компетентност и опит в управлението най-малко на един проект за търсене и проучване на подземни богатства — нефт и природен газ.
            
         
            
               11.
            
            
               Кандидатът търговец или поне един от участниците в обединението кандидат трябва да е реализирал нетни приходи от продажби общо за последните три финансови години в зависимост от датата, на която е учреден, не по-малко от 4 000 000 лева. Когато кандидатът е обединение, което не е юридическо лице, изискването по тази точка се прилага към обединението като цяло, или
            
         
            
               11.1.
            
            
               кандидатът, а когато същият е обединение — поне един от участниците в него, трябва да представи препоръка от банкова или друга финансова институция, че същият разполага c необходимите финансови средства за изпълнение на дейностите по търсене и проучване на нефт и природен газ в площта „Блок 1-24 Китка“, или
            
         
            
               11.2.
            
            
               кандидатът, а когато същият е обединение — поне един от участниците в него, трябва да представи писмо-намерение от банкова или друга финансова институция, че ще му бъдат предоставени финансови ресурси за изпълнение на дейностите по търсене и проучване на нефт и природен газ в площта „Блок 1-24 Китка“.
            
         
            
               12.
            
            
               Предложенията на кандидатите по конкурса се оценяват въз основа на предлаганите работни програми, средства за опазване на околната среда, бонуси, обучение, притежаваните управленски и финансови възможности в съответствие c това решение.
            
         
            
               13.
            
            
               Определя депозит за участие в конкурса в размер 5 000 лв., платим до срока по т. 5 по банкова сметка на Министерството на енергетиката:
               
                            
                        
                        
                           BIC код на БНБ за плащания в левове — BNBGBGSD,
                        
                     
                            
                        
                        
                           SWIFT код на БНБ за плащания във валута — BNBGBGSF,
                        
                     
                            
                        
                        
                           IBAN — BG75 BNBG 9661 3300 1421 03,
                        
                     
                            
                        
                        
                           БНБ (БЪЛГАРСКА НАРОДНА БАНКА) — Централно управление
                        
                     
         
            
               14.
            
            
               Депозитът на кандидат, недопуснат до участие в конкурса, се връща в 14-дневен срок от датата на влизане в сила на решението на конкурсната комисия за недопускането на кандидата.
            
         
            
               15.
            
            
               Депозитът на участника, спечелил конкурса, се връща в 14-дневен срок след подписването на договора, а на останалите участници — в 14-дневен срок след обнародването в „Държавен вестник“ на решението на Министерския съвет за издаване на разрешение за търсене и проучване.
            
         
            
               16.
            
            
               Заявленията за участие в конкурса и предложенията на кандидатите по конкурсните условия се подават в служба „Деловодство“ на Министерството на енергетиката на адрес: ул. „Триадица“ № 8, гр. София, на български език съгласно изискванията на чл. 46 от Закона за подземните богатства.
            
         
            
               17.
            
            
               Конкурсните предложения се изготвят в съответствие c изискванията и условията, посочени в конкурсните книжа.
            
         
            
               18.
            
            
               Конкурсът се провежда и когато има само един допуснат кандидат.
            
         
            
               19.
            
            
               Упълномощава министъра на енергетиката:
            
         
            
               19.1.
            
            
               да изпрати решението за обнародване в Официален вестник на Европейския съюз;
               
            
         
            
               19.2.
            
            
               да организира и да проведе конкурса.
            
         
            
               20.
            
            
               Решението да се обнародва в „Държавен вестник“ и на електронната страница на Министерския съвет. Решението да се обяви в общините Варна, Белослав, Аврен, Долни чифлик и Бяла.
            
         
            
               21.
            
            
               Решението може да се обжалва по реда на Административно-процесуалния кодекс в 14-дневен срок от обнародването му в Официален вестник на Европейския съюз пред Върховния административен съд.
            
         
      
         
            Министър-председател
         
         Бойко БОРИСОВ
      
      
         
            За главния секретар на Министерския съвет
         
         Веселин ДАКОВ
      
      
         
            Директор на дирекция „Правителствена канцелария“
         
         Веселин ДАКОВ
      
   
   
      ПРИЛОЖЕНИЕ
      СПИСЪК C КООРДИНАТИ НА ТОЧКИТЕ, ОПИСВАЩИ ПЛОЩ „БЛОК 1-24 КИТКА“
      Географски координати, система WGS 84
      
                  №
               
               
                  Северна ширина
               
               
                  Източна дължина
               
            
                  1
               
               
                  43°09′38.00″
               
               
                  27°36′24.42″
               
            
                  2
               
               
                  43°09′38.00″
               
               
                  27°53′50.88″
               
            
                  3
               
               
                  43°08′41.47″
               
               
                  27°53′50.88″
               
            
                  4
               
               
                  43°08′41.47″
               
               
                  27°56′24.61″
               
            
                  Брегова линия
               
            
                  5
               
               
                  43°06′12.57″
               
               
                  27°55′24.30″
               
            
                  6
               
               
                  43°05′55.73″
               
               
                  27°54′26.25″
               
            
                  7
               
               
                  43°05′04.19″
               
               
                  27°53′25.54″
               
            
                  8
               
               
                  43°04′00.93″
               
               
                  27°53′41.97″
               
            
                  9
               
               
                  43°03′23.36″
               
               
                  27°54′28.28″
               
            
                  Брегова линия
               
            
                  10
               
               
                  42°53′23.97″
               
               
                  27°54′02.23″
               
            
                  11
               
               
                  42°53′23.97″
               
               
                  27°36′24.42″
               
            
                  12
               
               
                  43°03′24.00″
               
               
                  27°36′24.40″
               
            
                  13
               
               
                  43°03′24.00″
               
               
                  27°38′18.75″
               
            
                  14
               
               
                  43°06′36.64″
               
               
                  27°38′18.75″
               
            
                  15
               
               
                  43°06′36.64″
               
               
                  27°36′24.40″
               
            
                  Изключена площ
               
            
                  16
               
               
                  43°01′41.74″
               
               
                  27°52′39.73″
               
            
                  17
               
               
                  43°01′41.74″
               
               
                  27°52′52.18″
               
            
                  18
               
               
                  43°01′33.65″
               
               
                  27°52′52.18″
               
            
                  19
               
               
                  43°01′33.55″
               
               
                  27°52′39.73″
               
            
                  Изключена площ
               
            
                  20
               
               
                  43 00′04.43″
               
               
                  27°42′55.30″
               
            
                  21
               
               
                  43°00′04.43″
               
               
                  27°43′04.56″
               
            
                  22
               
               
                  42°59′53.66″
               
               
                  27°43′04.56″
               
            
                  23
               
               
                  42°59′53.66″
               
               
                  27°42′55.30″
               
            
                  Изключена площ
               
            
                  24
               
               
                  42°58′24.20″
               
               
                  27°38′49.49″
               
            
                  25
               
               
                  42°58′24.20″
               
               
                  27°40′12.28″
               
            
                  26
               
               
                  42°58′00.55″
               
               
                  27°40′12.28″
               
            
                  27
               
               
                  42°58′00.55″
               
               
                  27°38′49.49″